Frumefni í flokki 3

Flokkur → 3 ↓ Lota 4 22 Sc  5 40 Y 6 72 Lu  7 104 Lr 
Frumefni í flokki 3 í lotukerfinu eru fjórir hliðarmálmar, skandín, yttrín, lútetín og lárensín, sem er óstöðugt geislavirkt tilbúið efni. Þessi flokkur er stundum kallaður skandínflokkur. Þessi efni hafa oxunartöluna +3 og eru mjög rafeindagæf líkt og efnin í fyrri tveimur flokkum lotukerfisins. Lantaníðsamdráttur veldur því að yttrín og lútetín hafa mjög svipaða efnafræðilega eiginleika, sem líkjast eiginleikum þungra lantaníða, en skandín er frábrugðið. Þessir þrír málmar eru fremur mjúkir, silfurhvítir og oxast hratt í lofti og vatni. Harka þeirra fer vaxandi með hækkandi sætistölu. Lárensín er mjög geislavirkt efni sem ekki kemur fyrir í náttúrunni.

 Tilvísanir 

Flokkur:Hliðarmálmar
Flokkur:Efnaflokkar